**Rannametsa-Tolkuse õpperada 22.10.2016**

Selleks, et midagi näha, on vaja esmalt vaadata.

Võtta aeg maha ning avada loodusele silmad ja kõrvad...

* Kuidas on Tolkuse raba omale nime saanud?

Varasematel kaartidel on koht üles märgitud kui Suursoo. Tolkuse nimi pärineb alles 19. sajandist. Nimelt olla toonane Häädemeeste riigimõisa rentnik Waldemar Alexander Thimm oma valdustes ringi luusides avastanud raba idaservas metsatalu, mille asukohast tal aimugi polnud. Talu rajaja oli tsaari sõjaväest kõrvalehoidmiseks metsa pagenud. Et desertöör oli üsna metsiku välimusega, suur ja habetunud, oli mõisnik talle prahvatanud:

 “Sina olema üks tolkus.”  Nimi jäänud kohe talule ja rabalegi külge.

**\*desertöör** on väejooksik. Inimene, kes põgeneb sõjaväeteenistusest.

* Tornimägi on Eesti kõige kõrgem luide, selle absoluutne kõrgus on 34m

Mäe harjale on rajatud 18 m kõrgune vaatetorn, mille tipus oled enam kui 50 meetrit kõrgemal merepinnast ning võid näha 50 km kaugusele ja isegi Kihnu saart

**\*luide**-liivamägi

**\* absoluutne kõrgus** on kõrgus merepinnast

* Tolkuse raba on kõrgsoo Häädemeeste ja Tahkuranna valla territooriumil

**\*kõrgsoo** ehk  **raba** on üksnes sademetest toituv [soo](https://et.wikipedia.org/wiki/Soo).

Kõrgsoo vastand on [madalsoo](https://et.wikipedia.org/wiki/Madalsoo), mille vesi pärineb lisaks sademetest ka põhjaveest.

* Tolkuse raba koosneb mitmest kokku kasvanud soost. Raba kõige vanemas osas on turbakiht juba 5 m paks

\***Turvas** on inimese jaoks oluline maavara. See maavara kujuneb soodes surnud taimeosakestest, kus need vees hapnikuvaegusel täielikult ei lagune. Turvas moodustub peamiselt turbasamblast, aga samuti kõigi teiste rabataimede jäänustest.

* Rannametsa-Tolkuse looduse õpperada asub Luitemaa looduskaitsealal ja on 2,2 km pikk
* Raba keskel on 42 laugast

**\*laugas** on väike, tavaliselt pruuniveeline sooveekogu, mis on tekkinud nõgusal või lamedal rabapinnal, kui pinnavee äravoolamine on peatunud. Lauka põhjas on turbamuda

* Rada viib raba suurima laukani, kus kasvavad teiste hulgas väike vesiroos, ubaleht ja väike vesikupp.
* Järve ümbruses kaldad õõtsuvad ja järv on kohati kuni 11m sügav

* [Pärnu](https://et.wikipedia.org/wiki/P%C3%A4rnu) linn võttis  Tolkuse raba [looduskaitse](https://et.wikipedia.org/wiki/Looduskaitse) alla [1958](https://et.wikipedia.org/wiki/1958) aastal
* Älved. Älves on märg lohk [rabas](https://et.wikipedia.org/wiki/Raba). Älved koosnevad vett täis turbast ja on enamasti ilma taimkatteta mustad laigud.
* Tavalisemad rabataimed raja servas on tupp-villpea, kanarbik, turbasamblad, rabakas, küüvits, rabamurakas, jõhvikas, huulheinad ja valge nokkhein
* Veel on kanarbik, sookail, mustikas, pohl, palu-härghein, kukemari, jõhvikas. Sammaldest palusammal, laanik, põdrasammal, puudest rabamänd, vaevakask
* Timmkanal jagab raba kaheks osaks

Timmkanal  kaevati inimkäte jõul Häädemeeste riigimõisa rentniku Thimm algatusel läbi Tolkuse raba Laiksaare metsade kuivendamiseks 1850. aastate lõpul. Veevool vormis kraavi ja laiendas selle jõeks.  
Kaevas 50 talumeest. Rahvas ise nimetas jõge Uueks jõeks kuid ametlikult on jõe nimi Timmkanal.  
Kaevatud kanali pikkus oli umbes 8 km. Nüüdseks on kaevatud kanali teine osa (kokku 27 km) eesmärgiga luua veetee palgiparvetamiseks ja metsaalade kuivendamiseks

\* Kidurat kasvu põhjustab toitainete vaene, niiske ja happeline pinnas

* Soosaartel leiavad varjupaika metskitsed, metssead, rebased ja hundid ja harv juhus ei ole ka soos sumpav põder. Lindudele on raba heaks peatus- ja toidupaigaks.

[Lindudest](https://et.wikipedia.org/wiki/Lind) pesitsevad [põldrüüt](https://et.wikipedia.org/wiki/P%C3%B5ldr%C3%BC%C3%BCt), [mudatilder](https://et.wikipedia.org/wiki/Mudatilder), [väikekoovitaja](https://et.wikipedia.org/wiki/V%C3%A4ikekoovitaja), [hallõgija](https://et.wikipedia.org/wiki/Hall%C3%B5gija), [sookurg](https://et.wikipedia.org/wiki/Sookurg) ja

[teder](https://et.wikipedia.org/wiki/Teder)

* teisel pool maanteed asub [Tõotusemä](https://loodusegakoos.ee/kuhuminna/puhkealad/parnumaa-puhkeala/1510)gi, mille suhteline kõrgus on 29m

Legendid  
  
Röövlimägi on esimene lahtine luide Timmkanali sillast põhjas (see on alumise vana tee ääres, maja kõrval trepiga mägi). Mäkke kaevatud koopas elanud vanasti röövlid. Teeliste peatamiseks seoti teele ette kellukestega köied. Vastuhaku korral antud nuiaga kergelt pähe – „kupper nupper nuia“ ja võetud ikka, mis võtta oli. Kuna see oli randlaste ainuke tee Pärnusse, saadeti viimaks kohale soldatid. Röövlid võeti kinni ja viidi Siberisse.  
  
Tõotusemägi. (see on üle tee lõkkeplatsiga koht) Laeval merehädas olnud mehed tõotanud, et ehitavad randa jõudes sinna kabeli. Viimaks nähtud kõrget mäge, mille peale õnnelikult maale saadi. Kabel jäi ehitamata, aga mägi sai endale nime. Seal on ka tahvel: Tõotusemägi II aastatuhande ohverdamiskoht.  
  
Suure Laeva Käär. (see on kohe parklast alla minnes raja poole vetsude poole paremale lohus madal koht. See on lohk, millena raba tungib luidete vahele, ulatudes tipuga üle maantee ) Vanad inimesed on 19. saj. lõpul karjalastena näinud muistse laeva tammiseid kaareotsi rabast välja ulatuvat, hüpanud ja mänginud nende peal.  
  
Sõjamägi, (Tornimäg)i on see suur lahtise küljega mägi, kus vaatetorn peal on. Karjalapsed leidnud lahtise liiva seest vanaaegsete püsside tükke ja lukkusid. Liivast tulid välja ka inimeste kondid, Rannametsa peremehed korjasid need ära ja matsid maha. Vene ja Rootsi sõjavägi olla selle mäe juures lahingut pidanud.  
  
Varsaorg. Sõjamäe juures asub Varsamägi, mille all olevat lohku kutsutakse Varsaoruks. Vene ja Rootsi sõjavägede kokkupõrke ajal olevat olnud seal nii palju verd, et varsale poolde säärde.